સાથે એક વૈજ્ઞાની છે જે તેને મદદ કરવાનો છે. પણ પ્લેન ઊતરતાં જ આવ ઝોમ્બીઓ ધસી આવે છે જેના ભયથી પહેલો જ આ વિજ્ઞાની મરી જાય છે. બધા લાચાર બની જાય છે. જયાં જયાં જાય છે ત્યાં નિષ્ફળતા મળે છે અને હજારો ઝોમ્બીઓનો સામનો કરવો પડે છે. દરેક સ્થળ માંડ માંડ ભાગી શકે છે. એક વાર તો પ્લેનમાં જતો હોય છે તો તેમાં પણ ઝોમ્બી આવી જાય છે. બચવા ગેરીને ગ્રેનેડ ફેંકવી પડે છે જે પ્લેનના એક ભાગને ઊડાવી ખુલ્લું કરી નાખે છે. પ્લેન ખલાસ થઈ જાય છે અન ક્રેશ થઈ જાય છે. તે અને એક મહિલા સૈનિક બચે છે જેનો હાથ એક ઝોમ્બી ખાઈ ગયો હોય છે. બન્ને જણ ઢસડાતાં ઢસડાતાં જયાં પહોંચે છે, તે વિશ્વ આરોગ્ય સંસ્થાની એક પ્રયોગશાળા હોય છે. તેમાં આ રોગનું સંશોધન થતું હોય છે, પણ સંશોધક વિજ્ઞાની જ આ રોગમાં ફસાઈ જાય છે તેના કારણે બીજા સહાયકોની પણ એ જ હાલત થાય છે. તેથી પ્રયોગશાળામાં જવાની કોઈની હિંમત નથી થતી. પણ ગેરીને ઉતાવળ છે. તે અને બીજા બે અંદર જાય છે. પણ ઝોમ્બી એક જગ્યાએ પાછળ પડતાં બાકીના બે પાછા આવી જાય છે, પણ ગેરી ગમે તેમ કરીને મૂળ પ્રયોગશાળામાં પહોંચી જાય છે. તે અંદાજે એક દવાનું ઈન્જેકશન લે છે. પછી તે દવા લઈ પાછો જાય છે અને સમ્રગ વિશ્વમાં તેનો ઉપયોગ કરે છે. અનેકો બચી જાય છે. તેના કુટુંબ સાથે પણ પુનઃમિલન થાય છે. ‘ખાધું, પીધું અને રાજ કર્યું’ મૂડમાં ફિલ્મ પૂરી થાય છે.